Diari Oficial de la Generalitat Valenciana


Sumari del DOGV 6532, del 31-05-2011 (2011/6219)

RESOLUCIÓ de 19 d'abril de 2011, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Hidrolab, SL.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6532

Data del DOGV
:   31-05-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/6219


Data del document
:   19-04-2011

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * empresa privada

RESOLUCIÓ de 19 d'abril de 2011, de la Direcció General per al Canvi Climàtic, per la qual s'estima la sol·licitud i, en conseqüència, s'inscriu en el Registre d'Entitats Col·laboradores en Matèria de Qualitat Ambiental l'entitat Hidrolab, SL.  
  
 [2011/6219]  
Vista la sol·licitud d'inscripció en el Registre d'Entitats Col·laboradores en Matèria de Qualitat Ambiental, presentada per l'entitat Hidrolab, SL, amb CIF J12641847 i domicili social al polígon industrial Campollano, carrer C, núm. 10, 02190 Albacete, s'emet aquesta resolució de conformitat amb els següents  
  
Antecedents de fet  
  
Primer  
L'entitat Hidrolab, SL sol·licita en data 16 de març de 2011 la inscripció en el Registre d'Entitats Col·laboradores en Matèria de Qualitat Ambiental de la Comunitat Valenciana per a les seccions següents:  
  
Secció 1: contaminació atmosfèrica. Nivells 1 i 2  
Secció 3: control d'abocaments i qualitat d'aigües. Nivells 1 i 2   
Secció 4: residus. Nivells 1 i 2  
Secció 5: sòls contaminats. Nivells 1 i 2  
Secció 6: sediments. Nivells 1 i 2  
  
Segon  
Amb data 16 de març de 2011, la indicada empresa aporta la documentació acreditativa de l'Entitat Nacional d'Acreditació (Enac), corresponent al nivell 2, assajos en el sector ambiental, únicament en les seccions 1, contaminació atmosfèrica, i 3, control d'abocaments i qualitat d'aigües, conforme als requisits exigibles a les entitats col·laboradores per a la inscripció en el Registre i acredita que disposa d'una oficina comercial o seu local a l'efecte de representació al c/ del Doctor Iborra, núm. 40, 5é C, 03152 Sant Joan d'Alacant (Alacant), el responsable de la qual és el Juan Carlos Sirvent Artiaga, amb NIF 21411027B.  
  
  
Tercer  
Amb data registre en correus 6 d'abril de 2011, l'interessat presenta escrit que modifica la sol·licitud inicial, renunciant a la inscripció en les seccions 4, 5 i 6, corresponent a Residus, Sòls i Sediments, així com en el Nivell 1 de totes les especificades en la sol·licitud original.  
  
  
Fonaments de dret  
  
Primer  
L'Estatut d'autonomia de la Comunitat Valenciana, aprovat mitjançant la Llei orgànica 5/1982, d'1 de juliol, i la posterior reforma aprovada per la Llei Orgànica 1/2006, de 10 d'abril, atorga a la Generalitat Valenciana, en l'article 50.6, les competències de desenvolupament legislatiu i execució de la legislació bàsica de l'Estat en matèria de medi ambient, sense perjudici de les facultats per a establir normes addicionals de protecció. Així mateix, l'article 49.1.3é de l'esmentat estatut confereix a la Generalitat competència exclusiva sobre les normes de procediment administratiu que es deriven de les especialitats de l'organització de la Generalitat.  
  
Segon  
En l'àmbit de la Comunitat Valenciana, mitjançant Decret 12/2009, de 27 d'agost, s'assignen a la Conselleria de Medi Ambient, Aigua, Urbanisme i Habitatge les competències en matèria de medi ambient. Al seu torn, i d'acord amb l'article 26 del Decret 92/2007, de 6 de juliol, la Direcció General per al Canvi Climàtic exerceix les funcions en matèria de control de la contaminació. Pel Decret 139/2009, de 18 de setembre, s'aprova el Reglament orgànic i funcional de l'esmentada Conselleria i, de conformitat amb el Decret 144/2005, de 4 d'octubre, pel qual es crea el Centre de Tecnologies Netes, correspon a l'Àrea del Centre de Tecnologies Netes les funcions de tramitació de qualsevol procediment d'interés que li siga encarregat per la Direcció General.  
  
  
Tercer  
El Decret 229/2004, de 15 d'octubre, del Consell de la Generalitat, i la posterior modificació pel Decret 29/2007, de 9 de març, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, indica en l'article 7 el procediment de tramitació i resolució de les sol·licituds d'inscripció en l'indicat registre.  
En virtut de tot el que antecedeix, fent ús de les meues atribucions, a proposta de l'Àrea del Centre de Tecnologies Netes, resolc:  
  
Primer  
Estimar la sol·licitud i en conseqüència inscriure en el Registre d'Entitats Col·laboradores en Matèria de Qualitat Ambiental l'entitat Hidrolab, SL, amb domicili social al polígon industrial Campollano, carrer C, número 10, 02696 Albacete, i oficina comercial ubicada al calle del Doctor Iborra, número 40, 5é C, 03251 Sant Joan d'Alacant (Alacant), amb el següent número d'inscripció en l'esmentat Registre:  
Número d'inscripció 89/Ecmca  
  
Segon  
L'entitat Hidrolab, SL, queda inscrita en els següents camps d'actuació, d'acord amb l'abast de l'acreditació presentada, que figuren en la taula següent:  
  
Camps d'actuació  
Secció 1  
Contaminació atmosfèrica  
Nivell 2: laboratori d'assaig.  
Acreditació Enac núm. 502/le967  
Àrea de qualitat de l'aire  
Suports de mostratge d'emissions atmosfèriques  
Suports de mostratge d'aire ambient  
Secció 3  
Control d'abocaments i qualitat d'aigües   
Nivell 2: laboratori d'assaig.  
Acreditació Enac núm. 502/le967  
Àrea de mostres ambientals líquides  
Aigües de consum  
Aigües continentals  
Aigües residuals  
  
Tercer  
La inscripció en el Registre únicament habilitarà Hidrolab, SL, en les condicions i temps establit en els annexos tècnics de les acreditacions o autoritzacions que han servit de base per a la inscripció.  
Aquesta inscripció es mantindrà mentre continue vigent la corresponent autorització o acreditació de solvència tècnica que hi va possibilitar la inscripció de l'entitat. A aquest efecte Hidrolab, SL, ha de presentar a la Direcció General per al Canvi Climàtic, cada cinc anys, l'autorització o acreditació en vigor de la solvència tècnica atorgada per òrgan competent.   
  
Quart  
Així mateix, a l'efecte de mantenir actualitzades les dades del Registre, Hidrolab, SL està obligada a comunicar a la Direcció General per al Canvi Climàtic qualsevol variació o modificació que es produïsca en les autoritzacions o acreditacions que van motivar aquesta inscripció, com també qualsevol altra variació o modificació que es produïsca en les dades inscrites, d'acord amb el que estableix l'article 12 del Decret 229/2004.   
  
Cinqué  
Seran causes de cancel·lació de la inscripció en el Registre les establides en l'article 13 del Decret 229/2004.  
  
Sisé  
En tot el que no s'ha indicat en aquesta resolució cal ajustar-se al que estableix el Decret 229/2004.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de Medi Ambient, Aigua, Urbanisme i Habitatge de la Conselleria de Medi Ambient, Aigua, Urbanisme i Habitatge, en el termini d'un mes des de l'endemà de la recepció de la notificació, d'acord amb el que disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 19 d'abril de 2011.- El director general per al Canvi Climàtic: Jorge Lamparero Lázaro.